Flere butikker i Aalborg har tirsdag været udsat for tyveri.

Nordjyllands Politi advarer forretninger og borgere mod tricktyve, der tirsdag formiddag var på færd i Aalborg og Nørresundby. Det drejer sig om to mænd og en kvinde, der prøver at betale med større eurobeløb og dermed forvirrer ekspedienterne. Imens der er forvirring over eurosedlerne ved kassen, stjæler medgerningsmænd varer fra butikken. Politiet opfordrer alle til at være opmærksom på tyveri, og hvis man har set noget, kan man henvende sig til Nordjyllands Politi på 114.